PÁLYÁZATI KIÍRÁS CIVIL SZERVEZETEK
2016. évi támogatására
Martfű Város Önkormányzatának Képviselő-testülete pályázatot hirdet az Önkormányzat költségvetésében a civil szervezetek számára elkülönített keret terhére.
Támogatási cél: a városban működő civil szervezetek működésének, a közösség érdekében végzett közcélú tevékenységének elősegítése, a civil szervezetek öntevékenységre épülő szakmai, szociális, egészségügyi, szabadidős programjainak, környezetvédelmi, kulturális, művészeti és ifjúsági rendezvényeinek, pályázati céljai megvalósításának támogatása.
Pályázat alapján a civil szervezetek részére támogatás nyújtható:
a.) működési kiadásaik finanszírozásához,

b.) a szervezet által szervezett rendezvények, programok megvalósításához,

c.) a szervezet által benyújtott pályázatok önrészének biztosításához,

d.) hazai és nemzetközi kapcsolataik ápolásával, működtetésével kapcsolatos kiadások fedezéséhez.
Támogatható tevékenységek, kiadások:
a.) kiemelten a 2016. évi városi programokhoz (május 1., augusztus 20., Mindenki Karácsonya ünnepségsorozat) kapcsolódó, civil szervezetek által szervezett rendezvények lebonyolításához,
b.) a civil szervezeteket érintő évfordulókhoz, hagyományos rendezvényeikhez, együttműködési megállapodás alapján működő, hazai és nemzetközi kapcsolataik ápolásához, közös programjaik megvalósításához,
c.) kulturális, művészeti és közművelődési tevékenység, hagyományok ápolásához köthető civil szervezet által megvalósítandó rendezvényekhez,

d.) egészségügyi szűrőprogramok, egészséges életmód, prevenció népszerűsítéséhez kapcsolódó programok lebonyolításához, 
e.) szociális, valamint karitatív tevékenység, esélyegyenlőség megvalósulását elősegítő programok megvalósításához,
f.) gyermekek, diákok, időskorúak oktatása, képzése, a szabadidejük hasznos eltöltésének elősegítéséhez kapcsolódó rendezvények, programok lebonyolításához,
g.) tehetséggondozáshoz, tehetségfejlesztéshez, tehetségneveléshez kapcsolódó programok megvalósításához,
h.) környezetvédelemmel, természetvédelemmel, állatvédelemmel kapcsolatos tevékenységhez.
A civilszervezet által megvalósítandó rendezvényekhez, programokhoz, tevékenységekhez kapcsolódó dologi kiadások: tiszteletdíjak, megbízási díjak, anyagköltségek, igénybevett anyagjellegű szolgáltatások, egyéb szolgáltatások, bérleti díjak, kis értékű tárgyi eszközök beszerzése, szállás és utazási költségek.

      Működési költséget az elnyert támogatás terhére annak 20 %-ig lehet elszámolni.
Támogatási időszak és a támogatás formája:

A támogatás a civil szervezetek 2016. január 1. és 2016. december 31. között megvalósuló, a pályázati célok között részletezett tevékenységének gyakorlásához, programjainak megvalósításához nyújt egyszeri, vissza nem térítendő támogatást, elszámolási kötelezettséggel. 
Pályázatot nyújthat be: 

A Martfű város közigazgatási területén működő, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) alapján Magyarországon nyilvántartásba vett civil szervezet, civil társaság. 
A pályázat benyújtásának módja:

A pályázatot Martfű Város Önkormányzatának 8/2013. (II. 15.) önkormányzati rendelet 1. számú melléklete szerinti pályázati adatlapon, a pályázati felhívásban megjelölt mellékletekkel együtt kell benyújtani Martfű Város Polgármesteréhez címezve, az átvételt igazoltatva személyesen, vagy ajánlott postai küldeményként.
A pályázati adatlap beszerezhető a Polgármesteri Hivatalban, valamint letölthető a www.martfu.hu internetes honlapról. 

Kötelező mellékletek:

a) a civil szervezetek törvényszéki (Megyei Bíróság) nyilvántartásba vételéről szóló okirat száma;

b) a civil szervezet hatályos alapszabálya, vagy működési egyéb alapdokumentumának a szervezet vezetője által hitelesített másolata;
c) nyilatkozat a közpénzekből nyújtott támogatások átláthatóságáról szóló 2007. évi CIXXXI. törvény szerinti összeférhetetlenség, illetve érintettség fennállásáról, vagy hiányáról;

d) közzétételi kérelem a c) pont szerinti érintettség fennállása esetén;

e) nyilatkozat arról, hogy a civil szervezetnek esedékessé vált és meg nem fizetett köztartozása nincsen;

f) nyilatkozat arról, hogy a megszüntetésére irányadó jogszabályban meghatározott eljárás ellene nincs folyamatban;

g) nyilatkozat arról, hogy megfelel a rendezett munkaügyi kapcsolatok követelményeinek;

h) nyilatkozat arról, hogy törvényszéki nyilvántartás hiánya miatt ki lesz a kötelezettségvállaló,
i) A szervezet tárgyévi költségvetése,
j) A pályázati adatlapon kötelező mellékletként előírt igazolást a mérlegbeszámoló bírósági letétbe helyezéséről a pályázat benyújtását megelőző évre vonatkozóan kell dokumentálni. Amennyiben ez a pályázat benyújtására meghatározott határidőig nem áll rendelkezésre, a pályázó köteles 2015. május 31-ig pótlólag becsatolni, mely a támogatási szerződésben a támogatási összeg folyósítási feltételeként kerül meghatározásra.
A pályázat benyújtásának határideje:
2016. év március hó 31. nap 16,00 óra.
A pályázat a benyújtását követően egy alkalommal hiánypótlásra kerülhet sor, az erről szóló értesítéstől számított 8 naptári napon belül.
A pályázat elbírálása:

A benyújtott pályázatokat az Oktatási, Művelődési, Sport, Civil és Egyházi Kapcsolatok Bizottsága véleményezi, a támogatás odaítéléséről a képviselő-testület dönt a pályázat benyújtási határidejét követő soros ülésén.

A pályázat eredményéről – a döntést követő 15 napon belül – a pályázók írásban értesítést kapnak. Amennyiben a pályázó támogatásban részesülhet, a döntéssel egyidejűleg tájékoztatást kap a támogatás szerződés megkötésének tervezett időpontjáról. 
A pályázati támogatás igénybevétele:

A támogatásban részesített szervezettel az Önkormányzat támogatási szerződést köt. A támogatási szerződés tartalmi elemeit a 8/2013. (II. 15.) önkormányzati rendelet 2. számú melléklete rögzíti. 

A támogatási szerződés megkötését követően a támogatás kedvezményezettjének neve, a támogatás összege és a támogatási cél Martfű város hivatalos internetes honlapján közzétételre kerül a támogatási szerződés aláírását követő 15 napon belül. 
A támogatási szerződés módosítására év közben egyszer, indokolt esetben a Támogatott előzetes írásbeli kérelmére a Támogató hozzájárulása esetén van lehetőség.

A pályázattal kapcsolatban konzultációs lehetőséget az aljegyző biztosít ügyfélfogadási időben személyesen, vagy az 56/450-222-es telefonszámon. 
A pályázati támogatás felhasználásának, elszámolásának rendje:

A támogatás kifizetésére, elszámolására a támogatási szerződésben meghatározottak az irányadók. 
A támogatott szervezet a támogatás felhasználásáról számadást köteles adni a támogatási szerződésben megjelölt határidőig és módon. A számadást Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottságához kell benyújtani, amely a számadást a jogszabályi előírások alapján ellenőrzi. Az ellenőrzés eredményéről a támogatott szervezet írásban értesítést kap. 

